Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
16 ก.ย. 2559

Upside จากการ Pull-back จำกัดแล้ว…”ซื้อ” BJC
ดัชนี SET อยู่ที่ 1,471.58 จุด +8.19 จุด +0.56% ปริมาณซื้อขาย 24,460 ลบ.
แนวรับ :     1,460 / 1,456     แนวต้าน :   1,475 / 1,486
 
สรุปทิศทางและแนวโน้มตลาด
Upside จากการ Pull-back จำกัดมากแล้ว: การฟื้นตัวของ SET ตลอดช่วง 4 วันที่ผ่านมา ทำให้ Upside Risk จากการ Pull-bank ที่ 1,480 จุด “จำกัด” มากแล้ว ขณะที่การ Rebalance ของ FTSE ช่วงปลายตลาดวันนี้ คาดว่าจะทำให้ SET มีความ “ผันผวน” มากขึ้นในช่วงท้ายตลาดวันนี้…ทั้งนี้เรายังแนะนำ “จำกัด” พอร์ตต่อเนื่อง หรือนักลงทุนที่ยังไม่ได้ลดพอร์ตก่อนหน้านี้ ควรใช้จังหวะ Rebound ของ SET ในการลดพอร์ต
“ซื้อ” BJC…กำไร 3Q16 เติบโตแกร่ง: แนะนำ “ซื้อ” BJC ด้วยเป้าหมายพื้นฐาน 55 บาท และระยะสั้นที่ 44.25-44.50 บาท หรือถัดไปที่ 46.0 บาท ด้วยปัจจัยสนับสนุนจาก 1) ความเสี่ยงจากแรงขายของนักลงทุนต่างชาติ-สถาบัน จำกัด เนื่องจากยังมีการถือหุ้น BJC ในสัดส่วนต่ำ เมื่อเทียบกับ Market Cap 2) เป็นหุ้นที่มีโอกาสถูกเพิ่มในดัชนี SET50 หรือ MSCI ในอนาคต เนื่องจากขนาด Market Cap ใหญ่อันดับ 19 ของตลาด 3) การเข้าซื้อ BIGC  เป็นการเติมเต็ม Value-Chain ตั้งแต่ต้นน้ำจนถึงผู้บริโภค และผลการดำเนินงาน 3Q16 จะเติบโตสูงจากการรับรู้กำไร BIGC เข้ามาเต็มไตรมาส 4) คาดการณ์กำไร 2017 เติบโตแกร่ง 125% ที่ 7.3 พันล้านบาท เพิ่มขึ้นจาก 3.3 พันล้านบาทในปี 2016 หรือคิดเป็น PE 23.3x ยังถูกกว่าหุ้นกลุ่มค้าปลีกอื่นๆ ไม่ว่าจะเป็น CPALL GLOBAL BEAUTY
 
หุ้นที่น่าสนใจทางเทคนิค
BJC “ซื้อ” ราคาหุ้นเริ่มฟื้นตัวตั้งหลักขึ้นจากฐานแนวรับกรอบขาขึ้น กลับมายืนเหนือเส้นค่าเฉลี่ย 3 เดือนได้ พร้อมปริมาณการซื้อขายเพิ่มสูงขึ้น เป็นจังหวะเก็งกำไร มีแนวต้านแรกที่แนวกด Downtrend Line 44.50 บาท ผ่านได้มีเป้าหมายถัดไปที่ 46 บาท
CKP “ซื้อ” ราคาหุ้นเริ่มมีสัญญาณฟื้นตัวขึ้นที่แนวเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 3.26 บาท ผ่านได้มีเป้าหมายถัดไปที่ 3.40 บาท
KKP “ซื้อ” ราคาหุ้นเริ่มมีสัญญาณฟื้นตัวขึ้นที่แนวเส้นค่าเฉลี่ย 3 เดือน กำลังทดสอบแนว Downtrend Line บริเวณ 51.00 บาท สอดคล้องกับเครื่องมือ DI+ ตัด DI- ขึ้นอีกครั้ง เป็นจังหวะเก็งกำไร มีเป้าหมายถัดไปที่ 52 และ 53.25 บาทตามลำดับ